《浮远堂》
宋代·孙觌

月堕山城小，沙寒水国秋。云根拔地起，冰柱蹴天浮。

紫翠分鳌拔，青红杂蜃楼。舟航通万里，城郭数三州。

刺史冯熊贵，仙翁控鲤游。八龙追后骏，五马驻前驺。

露舄迎门鹊，风帘压海牛。地偏馀胜迹，山好对冥收。

雨为催诗至，云应度曲留。欢呼领百罚，跌宕散千忧。

颠倒青霞帔，淋漓紫绮裘。谁镵岘山石，千载记风流。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。